Die ABC van waks, skeer en room (deel 3) | SARIE
Die ABC van waks, skeer en room (deel 3)	deur Monica Pienaar
By ’n skoonheidsalon of tuis, ’n gladde lyf hoef nie pynlik te wees nie. Raak ontslae van ongewenste hare met dié maklike riglyne
Ontharingsrome bevat bestanddele wat die hare op die veloppervlak verswak en afbreek. Jy los dit vir sowat tien minute aan om te ontwikkel en was dit dan af. Dié metode is pynloos.
Jou bene, onderarms en bikinilyn.
Moenie ’n ontharingsroom langer as die aangeduide tyd op jou vel hou nie. Dit kan jou vel irriteer of selfs brand.
Skilfer jou vel ’n dag voordat jy ’n ontharingsroom gebruik af. Minder sellagies tussen jou vel en die room sorg vir ’n gladder vel ná ontharing.
Was die deel waar jy die hare wil verwyder met warm water vóór jy die ontharingsroom aanwend. Dit verwyder olie van jou vel sodat die middel beter werk.
Die ABC van waks, skeer en room (deel 2)